江西史嗰重要事一覽

江西史嗰重要事一覽係話江西嗰歷史上重要嗰事揸得佢俚發生早晏嗰順序排正嗰一隻列表。

史前時代
舊石器時代

100萬年以前：鄱陽湖嗰周邊有古人活動，佢俚用打擊點、放射面、快面口嗰砍斫石器去燶飯捕獵。
40萬年到20萬年以前，樂平嗰湧山岩、萍鄉嗰宣風竹園山、新喻嗰袁河流域嗰古人開始製做低級石器。
40000年到50000年以前，樂平嗰湧山岩同到安義嗰龍津鎮樟靈崗、鳳凰山、上徐村北箇兮子地方嗰古人開始製做跡好重嗰石器。
23000年以前，萬年大源鎮附近嗰吊桶環大量使用石器、骨器、穿孔蚌器、陶片。

新石器時代

萬年嗰仙人洞文化
修水嗰山背文化
樟樹嗰營盤里文化
樟樹嗰築衛城文化
樟樹嗰樊城堆文化
新喻嗰拾年山文化
新喻嗰珠珊文化

餘江嗰板栗山文化
餘江嗰龍岡文化
餘江嗰紅岡文化
湖口嗰文昌洑文化
湖口嗰下石鐘山文化
鉛山嗰炮臺山文化
鉛山嗰馬鞍山文化

高安嗰下陳文化
九江嗰神墩文化
廣豐嗰社山頭文化
武寧嗰澧溪文化
靖安嗰鄭家坳文化
永豐嗰尹家坪文化
樂平嗰高岸嶺文化

青銅時代

鐵器時代

上古時代

4000年前，「三苗」人開始居住到江西嗰鄱陽湖濱。《戰國策·魏策》話：「昔者，三苗之居，左彭蠡之波，右洞庭之水。」佢俚先頭哈搦佢俚嗰首都安到高安。《朱子全集》卷七十一話：「苗民之國，三徙其都，初在今之筠州…」
3000年前，「百越」人開始居住到江西。《漢書·地理志》話：「自交趾至會稽，七八千里，百粵雜處，各有種姓。」
公元前939年，周朝同百越作戰，進入江西。《古本竹書紀年》話：周穆王「三十七年，伐越，大起九師，東至於九江。」
公元前518年，會昌出現「天狗喫日頭」。《会昌县志》乾隆卷話：「日有食之」
公元前504年，吳國占領江西嗰鄱陽湖地界。《史記》卷四十話：「吳複代楚，取番。」
公元前475年，吳公子慶忌著佢爺吳子嗰氣，搬到修水箇裡來住。《左傳》話：「吳公子慶忌驟諫吳子，曰：『不改必亡』。勿聽。出居於艾。」
公元前473年，越國滅吥吳國，江西接到歸越國管。《史記·越王句踐世家》話：「越複伐吳」。
公元前306年，楚國滅吥越國，江西末後歸楚國管。《史記·越王句踐世家》話：「楚威王興兵而伐之，大敗越，殺王無彊，盡取故吳地至浙江。」
公元前222年，秦國到江西設置廬陵、安平、新淦三縣，歸得九江郡管。（存疑）《明一統志》話：「始皇二十四年，王翦滅楚，俘負當，明年，置廬陵、安平、新淦三縣，歸九江郡。」箇裡作者冇話明依據，故係《江西史稿》提出質疑。
公元前221年，秦始皇派使尉屠睢發兵五十萬攻打南越國 ，駐軍到南康同到餘干。《淮南子·人間訓》話：「…其一軍守南野之界，一軍結餘干之水…」

有史時代
古代
漢
西漢嗰頭幾年，江西拕編制為豫章郡，攏共設立18縣。（「豫章郡嗰建立年代考」）
前112年，楊仆到豫章出擊南越
前110年，東越王餘善攻擊駐守豫章嗰楊仆
2年，豫章郡開始首回人口普查，全郡有351965隻人
58年-75年，彭澤做起安禪寺
66年，豫章太守張躬帶得郡內鄉民治水筑堤，哈修通哩南路
96年，豫章郡增立石陽縣、臨汝縣
104年，豫章郡增立建昌縣
107年，豫章郡租借米穀到東郡、濟陰等六隻郡國
113年，豫章郡為到賑災，租借米穀到南陽、廬江、九江等七隻郡國嗰飢民
126年-144年，豫章太守欒巴打擊郡內嗰巫師方士
140年，豫章郡進行第二次人口普查，全郡有1668906隻人
184年-189年，豫章郡增立新吳、上蔡、永修、漢平四隻縣

東吳
199年，孫策攻占豫章
203年，江西東北首嗰山越開始暴動
205年，賀齊到餘汗擒斬哩周邊嗰山越首領
213年，豫章東首嗰好幾萬隻百姓發生暴動
219年，呂蒙到豫章造船，做正準備打關羽
225年，彭綺鎮壓豫章東首嗰民亂
227年，彭綺拕俘虜
238年-250年，江西做起一批道觀，像泰和嗰崇道觀，永豐嗰梅溪觀、沖虛觀、泰和觀
239年，許遜出世
257年，鄱陽、新都開始暴亂
259年，陶侃出世
264年，豫章發生萬人暴亂

南朝
291年，西晉到江西建立江州
324年，應詹當任江州刺史
326年，溫嶠當任江州刺史
327年，豫章郡發生地震
365年，陶淵明出世
373年-396年，豫章太守范寧開始實行「土斷」政策，廢并僑郡
386年，雷次宗出世
464年，江西各郡開始人口普查，攏共登錄330614隻人
542年，劉敬躬到安福用「左道」聚眾造反

中世
隋
589年，陳朝拕滅吥國，江西咁就歸隋朝哩
607年，江西拕編制為7隻郡，24隻縣
609年，江西進行人口普查，全贛有85638戶人
616年，林士弘同到操師乞，占領豫章，稱王，年號係「天成」

唐
622年，唐朝到江西設立江州總管府（江州都督府）
627年，江西拕編制為江南道
639年，江西進行人口普查，全贛有319047隻人
644年，閻立德拕派到江西，負責造400隻船
650年-655年，豐城做起贛江最早嗰防洪大堤
691年，狄仁杰拕貶到江西做彭澤縣令
716年，張九齡開闢大庾嶺驛路
733年，江西拕析出成為江南西道，箇也係「江西」名子嗰由來
742年，江西進行人口普查，全贛有1636257隻人
758年，江西設立洪吉都防禦、團練、觀察、處置使
764年，洪吉都防禦、團練、觀察、處置使改名為江南西道觀察使
813年，柳宗元寫下《進瓷器狀》，箇係景德鎮進貢瓷器嗰最早資料
815年，白居易拕貶到江西做江州司馬
819年，韓愈拕調到袁州做刺史
843年，盧肇成為江西第一隻狀元
865年，江南西道觀察使拕升為「鎮南軍節度使」

南吳
906年，楊渥派秦裴圍攻洪州，佢贏哩之後江西咁就歸南吳哩
909年，撫州危全諷、袁州彭彥章、吉州彭玕、信州危仔倡起兵反吳
918年，南吳用洪州、袁州、撫州、吉州四隻州嗰兵去攻打虔州
922年，江西開始登記戶口，為到確定賦額
930年，樂史高中狀元，佢末後哈編寫哩《太平寰宇記》等巨作

南唐
938年，徐知誥改國號「南吳」為「南唐」，江西咁就歸南唐哩
940年，白鹿洞·廬山國學設立
952年，王克貞高中狀元，佢末後哈編寫哩《太平廣記總類》等巨作
957年，南唐同後周嗰仗打敗之後計劃遷都豫章
961年，南唐正式遷都南昌府，南昌府拕升為「南都」
975年，南唐拕滅吥國，南昌府嗰「南都」建制咁也就取消哩

近世
宋
976年，宋朝攻陷江州，設立江南西路
991年，晏殊出世
1004年，景德鎮正式建鎮（名子得自宋·「景德」嗰年號）
1007年，歐陽修出世
1010年，洪州大旱，百姓連水都喫不到
1012年，占城稻傳到江西
1019年，曾鞏出世
1021年，江西做哩2916隻船，係許時間宋朝總量嗰38.8%
1030年，道教第二十五代天師拕封為「虛靖先生」
1037年，江西開始設立縣學
1045年，黃庭堅出世
1080年，廣東嗰鹽拕批准可以到虔州販售
1094年-1098年，張潛寫正《浸銅要略》
1102年，江西進行人口普查，全贛攏共有2007602戶，4459547隻人
1127年，楊萬里出世
1130年，朱熹出世
1139年，陸九淵出世
1175年，辛棄疾當任江西提刑
1177年，豫章嗰桑葉產量不足，價錢飆到往常嗰幾十倍
1179年，朱熹幫到重建白鹿洞書院
1187年，香山書院建立
1236年，文天祥出世
1237年-1240年，饒州、信州、南康軍大旱，活下來嗰人就盈一百喇萬
1250年，《郡齋讀書志》袁州本拕刻板刊印，箇本書都哈留到今下哩
1258年，樟樹設立藥師院

元
1277年，元朝到江西設立江西行省。第年遷首府由南昌到贛州
1278年，浮梁瓷局設立，為到「掌燒造瓷器」
1279年，宋朝完全滅亡，江西行省嗰首府遷回南昌
1280年，杜可用建年號「萬乘元年」，聚眾反元
1282年，南昌隆興府改為龍興府
1285年，隆興府受命印製皇室「曆日」
1290年，江西進行人口普查，全贛攏共有2792871戶，14257413隻人
1296年，江西鍰糧115.7多石，占元朝各省嗰9.55%
1297年，王禎到信州推廣棉花種植
1315年，蔡五九到寧都聚眾反元
1317年，道教第三十九代天師拕封為「太玄輔化體仁應道大真人」
1333年，朱思本過世
1338年，彭瑩玉、周子旺到袁州聚眾反元
1340年，馬端臨過世
1344年，揭傒斯過世
1352年，張理搦佢公公嗰《浸銅要略》獻到元惠宗
1362年，朱元璋奪取南昌，改龍興府做洪都府
1363年，鄱陽湖之戰

明
1363年，明朝到江西設立江西行省
1365年，周德清過世
1369年，趙壎編撰《元史》
1370年，江西都衛設立
1374年，江西衛所建立
1375年，江西都衛拕改為江西都指揮使司
1376年，江西行省拕改為江西承宣布政使司
1391年，朱權拕封為寧王
1402年，景德鎮設立官窯
1414年，陳誠出使阿富汗，寫出《西域行程記》、《西域番國誌》
1424年，朱瞻墺拕封為淮王
1429年，九江鈔關設立
1487年，朱祐檳拕封為益王
1491年，江西進行人口普查，全贛攏共有1363629戶，6549800隻人
1497年，南贛巡撫設立
1519年，宸濠之亂
1521年，江西衛所拕部分調整
1525年，《江西通志》編訂正
1550年，湯顯祖出世
1556年，江西巡撫蔡克廉設定「一條鞭法」
1565年，江西巡撫周知斗修訂「一條鞭法」
1568年，江西巡撫劉光濟接到修訂「一條鞭法」
1587年，宋應星出世
1599年，樟樹嗰藥材上貢皇室

清
1646年，金聲桓攻占南昌，江西巡撫曠昭跣吥嘍
1648年，金聲桓到南昌反清
1661年，江西進行人口普查，全贛攏共有1945586隻人
1683年，《江西通志》編訂正
1685年，江西賦糧925423石，占清朝各省嗰21.37%
1721年，江西實行「攤丁入畝」
1725年，蔣士銓出世
1726年，查嗣庭因「維民所止」箇句話拕陷入文字獄
1746年，蕭騰麟寫正《西藏見聞錄》
1767年，江西進行人口普查，全贛攏共有11540369隻人
1851年，江西進行人口普查，全贛攏共有24516010隻人
1870年，《江西通志》編訂正

近代

旁註腳釋

參考資料
 《江西通史》，陳文華，1999年，ISBN 9787210021568
 《江西史稿》，許懷林，1998年，ISBN 7810331434
 《江西通觀》，陳星，1987年，ISBN 7800020053
 江西科學技術大事記（上古） - 江西科學技術大事記（近代） 江西省科學技術協會

Category:江西嗰歷史